# Òmiques

Les òmiques (neologisme provinent del sufix llatí <<-oma>> que significa <<conjunt de>>) són un conjunt de tècniques basades en l'anàlisi de la totalitat o un conjunt d'un camp d'estudi gran, en comptes d'analitzar part per part. Les òmiques no tan sols determinen la totalitat de components del seu camp d'estudi sinó com l'expressió/presència/interacció de tots els seus actors varia al llarg del temps i sota condicions diverses.
Les primeres -i principals- òmiques van ser la genòmica, la transcriptòmica, la proteòmica i la metabolòmica, no obstant a mesura que es van millorant les tecnologies d'anàlisi i s'obtenen més dades aquestes es van ramificant i en neixen de noves.
Les òmiques prenen el seu nom del camp d'estudi que cobreixen:
* Genòmica: estudia el genoma, el conjunt de gens d'un organisme i la seva funció.
* Proteòmica: analitza el proteoma, el conjunt de proteïnes expressades per un organisme.
* Interactòmica: estudia l'interactoma, el conjunt d'interaccions entre molècules dins un organisme.
* Transcriptòmica: estudia el transcriptoma, de totes les molècules d'ARN, incloent l'ARN missatger, l'ARN ribosòmic, l'ARN de transferència i altres ARN no codificants que es produeix en un organisme o en una població de cèl·lules en un moment determinat.
* Epigenòmica: estudia l'epigenoma, els canvis epigenètics que es produeixen i activen o desactiven els gens sense canviar la seva seqüència d'ADN.
* Metabolòmica: estudia el metaboloma, les molècules petites presents a un organisme o sistema biològic.
* Metagenòmica: estudia els metagenomes, gens microbians extrets directament de comunitats en mostres ambientals sense cultivar.
** Microbiota intestinal
** Enterotips de la microbiota humana
** Biblioteques metagenòmiques
* Metal·lòmica: analitza el metal·loma, conjunt d'ions metàl·lics presents en un organisme.
* Farmacogenòmica: investiga l'herència genètica i les variacions de l'ADN i ARN relacionades amb la resposta a medicaments.
* Glicòmica: analitza el glicoma, la identitat dels carbohidrats presents en un organisme així com els patrons de glicosilació generats per aquest.
* Lipidòmica: analitza el lipidoma, totes les vies i xarxes on intervenen els lípids d'un organisme i quins són aquests.
Aquestes tècniques sovint fan ús de la bioinformàtica ja que cal un processament massiu d'una quantitat molt elevada de dades.

## Referències

* 1 2 Bernal Ruiz, María Luisa. La era de las ciencias ómicas (en castellà). Saragossa: Colegio oficial de Farmacéuticos de Zaragoza, 2015, p. 25-51. ISBN Z 954-2015.
* ↑ Lundberg, Emma; Borner, Georg H. H. «Spatial proteomics: a powerful discovery tool for cell biology» (en anglès). Nature Reviews Molecular Cell Biology, 20, 5, 01-05-2019, pàg. 285–302. DOI: 10.1038/s41580-018-0094-y. ISSN: 1471-0080.
* ↑ Luck, Katja; Sheynkman, Gloria M.; Zhang, Ivy; Vidal, Marc «Proteome-Scale Human Interactomics» (en anglès). Trends in Biochemical Sciences, 42, 5, 01-05-2017, pàg. 342–354. DOI: 10.1016/j.tibs.2017.02.006. ISSN: 0968-0004. PMID: 28284537.
* ↑ Lo, Pang-Kuo; Zhou, Qun «Emerging techniques in single-cell epigenomics and their applications to cancer research». Journal of clinical genomics, 1, 1, 2018. PMC: 6070152. PMID: 30079405.
* ↑ Mounicou, Sandra; Szpunar, Joanna; Lobinski, Ryszard «Metallomics: the concept and methodology» (en anglès). Chemical Society Reviews, 38, 4, 24-03-2009, pàg. 1119–1138. DOI: 10.1039/B713633C. ISSN: 1460-4744.
* ↑ Everest-Dass, Arun V.; Moh, Edward S. X.; Ashwood, Christopher; Shathili, Abdulrahman M. M.; Packer, Nicolle H. «Human disease glycomics: technology advances enabling protein glycosylation analysis - part 2». Expert Review of Proteomics, 15, 4, 01-04-2018, pàg. 341–352. DOI: 10.1080/14789450.2018.1448710. ISSN: 1744-8387. PMID: 29521143.
* ↑ Wenk, Markus R. «The emerging field of lipidomics» (en anglès). Nature Reviews Drug Discovery, 4, 7, 01-07-2005, pàg. 594–610. DOI: 10.1038/nrd1776. ISSN: 1474-1776.

## Enllaços externs

* http://omics.org
* Llista d'òmiques, del Cambridge Health Institute.
* Lederberg J, McCray A. 'Ome Sweet 'Omics — A Genealogical Treasury of Words Arxivat 2006-09-29 a Wayback Machine. PDF (2 pages). The Scientist 15[7]:8, Apr. 2, 2001.